صريعة ولا لمشادة لرياح فلقديم هيا واحد لمرضة عصبية اللي كاتجي بسباب خدمة تريسينتية دماغية ماشي عادية أما لكريزة صريعية هيا التابيانت السبيطارية ديال تاديشارجيت لمتزامنة ديال واحد لكميشة دلخليات لعصبية اللي كاينين فالجلفة الدماغية على هاد لقيبال خاصنا نفرقو مابين هاد جوج دلكليمات لاحقاش صريعة هيا واحد لحالة اللي فيها لكريزات الصريعية كايتعاودو فشل نوبات أما لكريزة صريعية راه تقدر تجي لبنادم واحد لمرة فلعمر ماغادياش تسما بمرضة صريعية ميكانيز النواع ديال لكريزات الصريعية لكريزة الصريعية تقدر تجي على جوج سيافي سيفا تاع كريزة صريعية مجهدة وحدة واللي ناتجة على شي ريسة دماغية مجهدة شي خبطة فالدماغ شي توسيخة بميكروب شي باس فلعروقا شي جغمة مسمومة ولا على سيفا تاع كريزات معاودين لكريزة صريعية كادوز على جوج ديال لوقيتات فلوقيتة اللولانية لعلامي كايبانو معا تاديشارجيت كايتسماو علامي وقتوكريزية يعني معا لكريزة نيت عاد كاتجي لوقيتة التالية اللي فيها كايكونو لعلامي موراكريزية فاش كاتسالي لكريزة سبابهوم هوا لعيا ديال لخليات لعصبية وكايدوزو شي دقايق حتال شي سوايع نقدرو عاوتاني نقسموها لجوج دنوايع اللي كلها ولعلامي اللي كايبانو فيه كريزة معمومة يلا تاديشارجيت كايكون موضعها فجوج دجناب ديال دماغ ؤلا فالدماغ كاملو كريزة مامعموماش يلا تاديشارجيت كايكون موضعها فقنت محدد فالدماغ حاجة خرا لبلاصة فالدماغ اللي بدات فيها تاديشارجيت كاتحدد لينا لعلامي اللي غايبانو فوقت لكريزة الصريعية نعطيو واحد لمتال يلا تاديشارجيت كايكون قنتها هوا الفص الصدغي لكريزة كاتكون على سيفة دتزعزيعات سمعية السميع ديال شي صوات ماكاينينش ؤلا على سيفة دتزعزيعات هضرية بنادم مايقدرش يهضر كريزة معمومة تزيارية قفقافية فيديو كايوري كيفاش كادوز معا التلفازة دماغية ديالها هاد لكريزة كادوز من تلاتة دلمراح وهادشي كاملو فواحد لوقيتة من دقيقة حتال تلاتة دقايق علاين لمرحلة التزيارية من حتال تانية لبدية ديالها مجهدة بنادم كايغيب فيها مكايعقلش شنو كايطرا ليه معا لمزايرة ديال اع لعضلات ديالو داكشي علاش تسمات التزيارية فهاد لحالة عينيه كايتقلبو كايتحبس ليه النفس الزروية زربة فدقان دلقلب هيبرخروج ديال الدفال لفرازي دلصيبة لهواوية يقدر حتا يعض جنب لسانو لمرحلة لقفقافية من حتال تانية تسمات بقفقافية حيت لكسدة ديال لمصروع كاتبقا كاتقفقف ؤكاتفيبري بواحد الشكل اللي مريتمي من جنابو بجوجهوم وبواحد لمانيرة متزامنة وكاتسالي بجهد وبيه فيه لمرحلة لموراكريزية لمصروع كايطيح كومة شي دقايق وفيها كايترخاو اع لعضلات ديالو يقدر يخرج واحد الصوت بسباب التنفاس لعميق ديالو ستريطور معا هيبرخروج ديال الدفال لفرازي دلصيبة لهواوية فاش كايفيق كاتكون عندو دوخة موراكريزية وكادو من شي دقايق حتال شي سويعات واخا كاينسا اع داكشي اللي جراليه  لغبور غالبا ماكاتجي عند لبراهش لبرهوش كايغيب فشي تواني لبدية ولمسالية ديال لكريزة كايكونو بجهد بحال يلا كان كايلعب شي شوية كايحبس كايجمد ماكايتحركش مكايهضرش ؤمن بعد كايعاود بيه فيه يكمل شغالو التخطيط ديال الدماغ  كايوري واحد لخدمة دماغية فشكل وكاتميز هاد لحالة  عضلوقفقيفات معمومين لكريزات لمعمومين اللي بوحدهوم فاش بنادم كايبقا عايق بشنو طرا ليه ومافيهومش تزعزيعات عايقية كاتجي على سيفة ديال تقفقيفات عضلية معاودة غي هكاك ؤلا بسباب الضو ناس مشهورين مرضو بصريعة ناس مشهورين بصمو تاريخ كانو مراض بصريعة ألفريد نوبل نابوليون بونابارت فلاديمير لينين فيودور دوسطويفسكي أليكساندر لكبير خوليو سيزار عيون لكلام لمزاود ضوكيمونطير دارتو تيلي ماروك على لمعيشة لمراض بصريعة لمغريب هكذا يعيش مرضى الص رع في المغرب معلومات مهمين على  ؤلا لمحامية لمغريبية ضد صريعة فمراكش تصنيف مرض